CELEX: 62021TN0493
Language: sl
Date: 2021-08-06 00:00:00
Title: Zadeva T-493/21: Tožba, vložena 6. avgusta 2021 – Equinoccio-Compañía de Comercio Exterior/Komisija

8.11.2021   
            
            
               SL
            
            
               Uradni list Evropske unije
            
            
               C 452/43
            
         
      Tožba, vložena 6. avgusta 2021 – Equinoccio-Compañía de Comercio Exterior/Komisija
      (Zadeva T-493/21)
      (2021/C 452/54)
      Jezik postopka: angleščina
      
         Stranki
      
      
         Tožeča stranka: Equinoccio-Compañía de Comercio Exterior, SL (Madrid, Španija) (zastopnika: R. Sciaudone in D. Luff, odvetnika)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  sopodpis delegacije Evropske unije v Ankari k likvidaciji finančnega jamstva (v nadaljevanju: izpodbijani akt), na katero se je sklicevalo turško ministrstvo za znanosti, industrijo in tehnologijo – generalni direktorat za EU in zunanje zadeve – direktorat za finančne programe EU, razglasi za ničen;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet razlogov.
      
                  1.
               
               
                  Prvi tožbeni razlog: kršitev dolžnosti skrbnega ravnanja, nepristranskosti, enakosti orožij in člena 78 Finančne uredbe (1).
                  
                              —
                           
                           
                              S tem tožbenim razlogom se trdi, da Komisija ni preverila odločitve o likvidaciji jamstva, ki so ga sprejeli turški organi. Komisija je namreč turške organe pozvala, naj odločitev preverijo sami. Tožeča stranka trdi, da to ravnanje pomeni tudi kršitev člena 78 Finančne uredbe in člena 82 Delegirane uredbe št. 1268/2012 (2). V skladu s tema določbama mora odredbodajalec Unije dokumente preverjati osebno.
                           
                        
            
                  2.
               
               
                  Drugi tožbeni razlog: kršitev obveznosti obrazložitve.
                  
                              —
                           
                           
                              Tožeča stranka trdi, da ji z izpodbijanim aktom niso bile zagotovljene zadostne informacije, da bi lahko preverila, ali je ta akt utemeljen ali pa vsebuje napako, zaradi katere bi lahko izpodbijala njegovo zakonitost pred sodiščem Unije, in drugič, da bi to sodišče lahko nadzorovalo zakonitost tega akta.
                           
                        
            
                  3.
               
               
                  Tretji tožbeni razlog: kršitev pravice do izjave.
                  
                              —
                           
                           
                              Tožeča stranka izpostavlja, da ni sodelovala v upravnem postopku, ki ga je Komisija vodila, da bi odločila, ali bo evropski delegaciji v Ankari naročila, naj sopodpiše likvidacijo jamstva.
                           
                        
            
                  4.
               
               
                  Četrti tožbeni razlog: kršitev načela sorazmernosti.
                  
                              —
                           
                           
                              Trdi se, da je Komisija kršila načelo sorazmernosti, ker ni uravnotežila zahteve naročnika in zneskov, dolgovanih tožeči stranki.
                           
                        
            
                  5.
               
               
                  Peti tožbeni razlog: očitna napaka pri presoji pogojev za likvidacijo jamstva.
                  
                              —
                           
                           
                              Po mnenju tožeče stranke je bila z izpodbijanim aktom storjena očitna napaka pri presoji pogojev za likvidacijo jamstva, ki so vsi povezani z domnevno kršitvijo naročila storitev.
                           
                        
            
         (1)  Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL 2012, L 298, str. 1).
      
         (2)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL 2012, L 362, p. 1).